text: Penya @rlekinats.com: d'abril 2010
  De Navas s'ha guanyat a pols el premi
  Aquest diumenge, amb motiu del darrer partit de Lliga a la Nova Creu Alta, la penya @rlekinats.com entregarem el premi al millor jugador de la temporada que s'acaba. Per tal d'escollir el jugador més regular, els nostres socis i sòcies han escollit mitjançant els seus vots el jugador més valuós en cada jornada del campionat de Lliga. El resultat d'aquestes votacions ha estat el següent:
  Julián Robles: 6 vots
  Chapi Arnau: 3 vots
  Eneko: 2 vots
  Joel: 2 vots
  Blas Vílchez: 2 vots
  Xavi Pelegrí: 2 vots
  Puigdollers: 1 vots
  Àlex Ruiz: 1 vot
  Jesús Milán: 1 vot
  Àxel Vizuete: 1 vot
  Castell: 1 vot
  El recompte de les votacions s'ha fet fins a la jornada 35 contra el Gramenet, ja que David De Navas avantatjava en tres nominacions a Robles quant només faltaven dos partits per jugar-se. D'aquesta manera, aquest diumenge en el prolegòmens del Sabadell-Alicante, el porter madrileny rebrà de mans del president de la Penya, Manel Escribà, el premi que l'acredita com el millor jugador de la temporada 2009-2010. Un premi més que merescut.
  Publicado por Miguel Angel "almunia" en divendres, d'abril 30, 2010 Cap comentari :
  Carreras serà l'entrenador arlequinat per la temporada 2010-11
  Una vegada que el club ho ha fet oficial, ja podem dir que el nou entrenador del Centre d'Esports Sabadell per la temporada 2010-2011 será Lluís Carreras. El que va ser jugador de Primera Divisió durant dotze temporades militant en equips com F.C. Barcelona, R.C.D. Mallorca, Atlético de Madrid i Alavés entre d'altres, arriba al club arlequinat gairebé sense experiència a les banquetes, però de ben segur que amb tota la il·lusió del món. El seu últim club va ser l'Alavés on va haver de marxar per incidents amb el seu dirigent, el controvertit Dimitri Piterman.
  Carreras, nascut a Sant Pol de Mar fa 37 anys, va provar sort com a entrenador la temporada passada, una vegada finalitzada la seva etapa com a jugador, en el filial del Deportivo Alavés, a Tercera Divisió amb un resultat no gaire positiu. Es va fer càrrec de l'equip a la jornada 24, ja en plaça de descens i no va poder evitar que el filial vitorià baixés a la Preferent vasca. A més, ha estat membre de l'staff tècnic de la selecció catalana de Futbol Platja, juntament amb un altre exblaugrana, Roberto Bonano. També participa a la secció de veterans del Barcelona disputant partits de la Lliga Indoor.
  La direcció esportiva del club es va decidir per un perfil d'entrenador jove, sense gaire experiència i que primés sobretot la il·lusió. Han sortit noms com el de Unzué, 'Chapi' Ferrer, Sergi Barjuan, Jordi Vinyals, Manolo González entre d'altres, però finalment l'escollit ha estat Lluís Carreras. Des d'@rlekinats.com desitgem tota la sort del món al nou entrenador arlequinat. La seva sort serà la del Centre d'Esports.
  Publicado por Miguel Angel "almunia" en dijous, d'abril 29, 2010 Cap comentari :
  Millor jugador de la temporada 2009/10: Sabadell-Gramenet
  Primer guardó de Puigdollers de la temporada
  Els nostres socis i sòcies han decidit amb els seus vots que el millor jugador del darrer partit jugat a la Nova Creu Alta entre el Sabadell i el Gramenet hagi estat:
  Puigdollers: 12 vots
  Eneko: 7 vots
  Sabadell - Gramenet: Puigdollers
  Sporting Mahonés - Sabadell: Àlex Ruiz
  Sabadell - Alcoià: De Navas
  Logroñés - Sabadell: De Navas
  Mallorca B - Sabadell: De Navas
  Primera nominació del exjugador del Gavà, Albert Puigdollers. Al capdavant de la classificació i continua David De Navas, amb nou, Julián Robles, amb sis i en tercera posició Chapi Arnau, amb tres.
  Publicado por Miguel Angel "almunia" en dimecres, d'abril 28, 2010 Cap comentari :
  Xavi Ginard: "M'agradaria seguir, però necessito tenir minuts"
  Arrel del debut de Xavi Ginard a la porteria del Centre d'Esports Sabadell el passat diumenge el passat diumenge davant l'Espanyol B a la ciutat esportiva de Sant Adrià, el porter mallorquí ens explica en una entrevista quines sensacions va tenir defensant els colors arlequinats, fa un balanç del que ha estat la temporada i ens explica els seus plans de cara a la temporada 2010-2011.
  Després de 35 jornades a l'ombra de David De Navas, que tal el debut amb la samarreta arlequinada?
  Ha estat una temporada bastant dura, ja que he jugat molt poc. Després de tot aquest temps vaig estar molt content de poder debutar amb el Centre d'Espors Sabadell.
  Tot feia pensar que sortiries vencedor en el teu primer partit, i a més, amb la porteria imbatuda. Què va passar per que l'Espanyol B remontés un 0-2 en només 15 minuts?
  La veritat és que era un partit força atractiu de jugar. Vàrem dominar durant 75 minuts i sense cap tipus de problema. Ells van fer el primer gol i a partit d'aquell moment es van veure capaços de remuntar i nosaltres ens vam confiar i ho vam acabar pagant.
  Tornant a la "rivalitat" amb De Navas i que és gairebé impossible treure-li la titularitat, quina és la teva relació amb el porter madrileny?
  És cert que és gairebé impossible desbancar-lo de la titularitat, ja que és un gran porter i a més és un jugador molt estimat per l'afició. La meva relació amb ell és bastant bona, es molt bona persona i sempre intenta ajudar-me en tot el que pot.
  Fent un balanç de la temporada que està a punt de finalitzar, quina és la nota que li poses a l'equip vist l'objectiu amb el que es va començar el campionat i tal i com l'acabem?
  Jo la nota que li posaria a l'equip és d'un suficient. És cert que l'equip tenia l'objectiu de pujar, però no es puja sense jugar. I nosaltres estàvem sotmesos a una pressió, sobretot al principi, molt gran. Però bé, nosaltres no em complert amb les expectatives i per això un suficient és just.
  I a nivell individual?
  Individualment és complicat posar-me nota, ja que no he participat gaire. He treballat durant tot l'any esperant una oportunitat fins que ha arribat. Ara l'he d'aprofitar!
  A curt termini vols acabar aquests dos últims partits jugant, però estàs capacitat per repetir una temporada com aquesta o vols gaudir de minuts en un altre equip?
  Efectivament, primer vull acabar aquests dos partits jugant de titular. A més, tinc moltes ganes de jugar a la Nova Creu Alta. M'agradaria poder seguir aquí al Sabadell, però és complicat. Sóc molt jove i necessito tenir minuts, cosa que aquí dificilment tindré.
  Vas venir d'un equip humil com el Binissalem per recalar en un equip amb història com el Centre d'Esports. Quina és la major diferència que has trobat entre els dos clubs?
  La diferència de clubs és abismal, ja que el Binissalem és un club petit i modest. En canvi, el Sabadell és un club gran i molt professional i, per tant, la diferència és tota.
  Moltes gràcies Xavi i molta sort!
  Publicado por Miguel Angel "almunia" en dimarts, d'abril 27, 2010 Cap comentari :
  Publicado por Miguel Angel "almunia" en dilluns, d'abril 26, 2010 Cap comentari :
  Àxel Vizuete va tornar a la titularitat
  Espanyol B 3-2 Sabadell
  Espanyol B: Víctor Ibáñez, Aitor (min. 52 Ángel), Javi López, Tito, Savall, Juanjo, Tai, Sielva, Luismi (min. 71 Cristian Tello), Gabri i Pedraza (min. 52 Álvaro Vázquez).
  Sabadell: Ginard, Chapi Arnau, Àlex Ruiz, Pagès, Jaume, Juvenal, Axel, Puigdollers (min. 71 Castell), Joel (min. 52 Fran), Arnal (min. 62 Jordi Sánchez) i Jesús Milán.
  Gols: 0-1 Arnal (min. 48), 0-2 Jaume (min. 68), 1-2 Cristian Tello (min. 76), 2-2 Álvaro Vázquez (min. 85), 3-2 Álvaro Vázquez (min. 90)
  Estadi: Ciutat Esportiva de Sant Adrià (900 espectadors)
  Semblava que al minut 68 el duel quedava finiquitat amb el segon gol dels nostres i que feia que el partit durant uns minuts quedés adormit. A més, el debutant Jordi Sánchez va tenir dues bones oportunitats per fer el tercer, encara que malauradament no arribaria donant vida a un filial eapanyolista que va trobar-se, gairebé sense buscar-ho, dins el partit amb el gol d'un sabadellenc i primer que feia a la Segona Divisió B, Cristian Tello. Però abans d'això el partit va començar molt igualat i amb una primera aproximació dels locals que a prop van estar d'anotar. Però també la vam tenir nosaltres amb un Arnal que sol davant Víctor Ibáñez no el va poder superar. La intensitat i les ganes van existir tot i que la manca d'encert i d'oportunitats va fer que la primera meitat fos poc distreta. Només Juvenal al minut 34 amb un xut de falta va fer treballar al porter local que acabaria enviant la pilota a còrner. El segon període va ser del tot diferent al primer, amb moltes alternatives al marcador i ocasions de gol que van aparèixer en les dues àrees. De fet a la primera oportunitat Arnal va fer gol després de rematar un còrner d'una manera un pèl estranya i amb un dubte inicial tot fent pujar el 0 a 1. Poc després ho intentava Àlex Ruiz amb un tir de falta que va sortir alt per molt poc. I al minut 68 arribaria el que semblava la sentència amb un gol calcat al primer i obra de Jaume Berlanga també després d'un servei de cantonada. Els d'Óscar Perarnau semblava que es veiessin superats del tot amb el 0 a 2 en contra i més encara amb les dues bones ocasions que va tenir el debutant Jordi Sánchez per haver fet el tercer. Però del no res va venir el gol del juvenil Cristian Tello que posava de nou al seu equip dins el partit. Quedaven menys de 20 minuts i els barcelonins van créixer en tot i no van deixar d'atacar fins al final. De fet seria un altre juvenil, Álvaro Vázquez, qui en els últims cinc minuts de partit marcaria els dos gols que farien embogir a tota l'afició espanyolista que van veure com la remuntada era un fet i que de forma matemàtica deixava enrere la possibilitat del descens directe. Encara que amb el 2 a 2 a l'electrònic el col·legiat no va voler saber res d'un penal clamorós sobre Fran per una agafada de la samarreta al davanter d'Igualada. I és que va ser un encontre amb diferents moments i espais per un Sabadell que va fer uns molt bons primers 70 minuts de partit, però en els darrers 20 hi van faltar una mica d'intensitat i de ganes cosa que ens condemnava a sortir derrotats de la Ciutat Esportiva de Sant Adrià.
  Publicado por MUTIO en diumenge, d'abril 25, 2010 Cap comentari :
  Amb la salvació matemàtica assegurada i la Copa del Rei força improvable, el C.E. Sabadell encararà les darreres tres jornades sense cap tipus de pressió. És per això que David Pirri ja ha anunciat que farà jugar aquells jugadors amb més minuts i als joves. D'aquesta manera, es molt provable el debut de Xavi Ginard a la porteria arlequinada relegant a David De Navas, que veuria tallada la seva ratxa de 77 partits disputats consecutivament. Per aquest partit a Sant Adrià, el tècnic de Badia no podrà comptar amb el sancionat Agustín, que va veure la cinquena groga del segon cicle davant el Gramenet, ni amb Roberto Morales lesionat. La bona notícia es que podrà disposar de David Bermudo, Blas Vílchez i Xavi Pelegrí, que va acabar el partit de diumenge tocat de l'espatlla. El partit no serà tan còmode per els periquitos, que en plaça de promoció de descens, una derrota els hi podria complicar encara més la vida. L'àrbitre del partit serà Pulido Santana del col·legi de Las Palmas i l'encontre donarà inici, com és habitual en els partits com a local del filial espanyolista, a les 12h. Tot seguit quatre dades de la Ciutat Esportiva del R.C.D Espanyol.
  Estadi: Ciutat Esportiva R.C.D Espanyol
  Dimensions: 107 x 68m.
  Aforament: 1.500 especatadors
  07-08: 1-1
  04-05: 3-1
  03-04: 1-2
  02-03: 1-2
  01-02: 6-1
  Publicado por Miguel Angel "almunia" en divendres, d'abril 23, 2010 Cap comentari :
  Millor jugador de la temporada 2009/10: Sp. Mahonés-Sabadell
  Els nostre socis i sòcies amb les seves votacions han volgut que el millor jugador del partit que el Sabadell va disputar a Maó ara fa poc més d'una setmana sigui:
  Alex Ruiz: 13 vots
  De Navas: 7 vots
  Chapi Arnau: 4 vots
  El jove lateral esquerre arlequinat, Àlex Ruiz, ha trencat la ratxa de David De Navas de quatre nominacions consecutives, amb el seu primer guardó de la temporada. Continua encpçalant la classificació el porter arlequinat, amb nou, seguit de Robles amb sis i més enrere, Chapi Arnau, amb tres.
  Publicado por Miguel Angel "almunia" en dijous, d'abril 22, 2010 Cap comentari :
  L'ascens a Primera Territorial és possible
  L'any passat el Sabadell B es va quedar a les portes de l'ascens a Primera Territorial. Aquest any, novament es va engegar un projecte per assolir aquest objectiu de deixar enrere la Segona Regional. La temporada no va començar gaire bé amb una sèrie de resultats no gaire positius que van fer que l'equip es despenjés una mica de les posicions capdaventeres, i a més, José Quereda 'Pirri' va haver de deixar l'equip. Des de que se'n va fer càrrec Pere Llonch, sembla que el filial s'ha sobreposat a tots els problemes i l'ascens és possible. Aquest diumenge, amb golejada inclosa, els arlequinats es van colocar en segona posició que dóna accés a jugar la promoció d'ascens.
  Els jugadors sembla que han agafat el to adient per encarar la recta final del campionat. L'últim partit és una mostra clara: golejada per 7-0 a un altre filial, el del Martorell. Aquesta victòria combinada amb la punxada del Ciudad Cooperativa a Molins de Rei va fer que els arlequinats es coloquessin en una de les dues places de privilegi. Ara només queden sis partits per acabar la lliga i l'equip necessita més que mai el recolzament de tota l'afició arlequinada. Amb el primer equip acabant el campionat i sense res en joc, ara més que mai s'ha de donar un cop de mà al filial arlequinat per sortir del pou de la Segona Territorial. S'ha d'anar partit a partit i mirar de consolidar la segona posició i qui sap si encara s'està a temps d'atrapar al líder del grup, el Sant Andreu de la Barca, que es troba cinc punts per sobre dels arlequinats.
  És cert que a final de temporada tots els equips es juguen alguna que altre cosa, però el calendari que l'espera als arlequinats, a priori, no és del tot complicat. Per contra, s'ha de fer esment de l'enorme competitivitat del grup en que una mostra clara es que el Sant Andreu, és un dels líders amb menys puntuació de tots els grups de la Segona Territorial. El proper compromís saballut és aquest dissabte a Sitges, davant l'Internacional, últim classificat, i on els tres punts són obligats. Seguidament es jugarà de nou fora de casa, davant el Sant Ildefons B, setè classificat, i es rebrà a casa al Molins de Rei, un dels partits més complicats. Els següent dos partits, Begues i Esparreguera, s'haurien de saldar amb sendes victòries, per encarar l'última jornada al camp de l'Unificació Prat, cinquè classificat, i encara amb opcions de lluitar per l'ascens. Un partit que podria ser vital pels dos equips.
  6 últimes jornades
  J. 29: Internacional Sitges - Sabadell B (24/04 - 16.30H.)
  J. 30: Sant Ildefons B - Sabadell B (01/05 - 19h.)
  J. 31: Sabadell B - Molins de Rei (09/05 - 12h.)
  J. 32: Begues - Sabadell B (16/05 - 12h.)
  J. 33: Sabadell B - Esparreguera (23/05 - 12h.)
  J. 34: Unificació Prat - Sabadell B (30/05 - 12h.)
  Publicado por Miguel Angel "almunia" en dimecres, d'abril 21, 2010 Cap comentari :
  Millor jugador de la temporada 2009/10: Sabadell-Alcoià
  De Navas té molts números de ser el millor jugador de la temporada
  Amb les votacions dels nostres socis i sòcies, el millor jugador del partit contra l'Alcoià a la Nova Creu Alta ha estat:
  De Navas: 15 vots
  Puigdollers: 10 vots
  Quarta nominació consecutiva del porter arlequinat que gairebé sentència l'elecció del millor jugador de la temporada 2009-2010. Amb tres nominacions per sobre de Julian Robles, De Navas es consolida a la primera posició amb nou guardons. Per darrera del madrileny i el mallorquí, hi trobem Chapi Arnau amb tres.
  Publicado por Miguel Angel "almunia" en dimarts, d'abril 20, 2010 Cap comentari :
  Ens estàvem acostumant a veure que quant l'equip rival s'avançava en el marcador, era sinònim de derrota o com a molt d'empat. Aquesta tònica es va trencar ahir a la tarda quant els arlequinats van remuntar el gol inicial d'Eloy a la mitja hora de partit. Per primer cop en aquesta temporada, els arlequinats van acabar guanyant un partit que van començant perdent.
  L'última vegada que es va capgirar un marcador va ser la temporada passada amb la visita del Lleida a la Nova Creu Alta. En un duel directe per una de les places de promoció d'ascens i en plena ratxa arlequinada, el Sabadell va donar-li la volta al gol inicial de Marc Sellarès. Aquell dia, com ahir, es va empatar abans del descans. Joel va ser l'autor del gol. A la segona meitat Axel Vizuete, de nou Joel i Jorge Campos van acabar de completar la remuntada. Ahir, Puigdollers per partida doble, un de penal, i Agustín a la sortida d'un córner, van fer possible tornar a viure la sensació del dia del Lleida. Entremig han passat ni més ni menys que 407 dies, més d'un any, en el que el Sabadell sempre que ha començat perdent mai ha acabat guanyant. Com a molt havia aconseguit un empat com ara el dia del Villareal B la temporada passada o l'Alcoyano i el Lleida aquesta temporada.
  Crònica Sabadell-Lleida (08-03-09)
  Publicado por Miguel Angel "almunia" en dilluns, d'abril 19, 2010 Cap comentari :
  Des del punt de penal Puigdollers marcava d'aquesta manera el seu primer gol de la tarda.
  Sabadell 3-1 Gramenet
  Sabadell: De Navas, Chapi Arnau, Àlex Ruiz, Pelegrí, Agustín, Robles, Jesús Milán (min. 79 Arnal), Castell (min. 70 Juvenal), Joel (min. 83 Axel), Puigdollers i Eneko.
  Gramenet: Ramos, Toni Lao, Rubén Canelada, Raúl, Jorge, Nando, Raúl Rodríguez, Áaron, Eloy (min. 74 Pedro García), Joaquín i Carlos (min. 62 Héctor Zaragoza).
  Gols: 0-1 Eloy (min. 29), 1-1 Puigdollers (p. min. 45), 2-1 Agustín (min. 54), 3-1 Puigdollers (min. 91).
  Era el partit que ens havia de conduir fora de tot perill i que servís per sumar els punts necessaris per assegurar la categoria una temporada més. I així va ser en un duel poc vistós on vam acabar sumant de forma justa els tres punts que afegits a la derrota de l'Espanyol B a Sant Andreu ens allunyava també de la promoció de permanència que ara mateix ocupa el filial de Sant Adrià. En el penúltim partit de lliga a l'estadi ens visitava la Gramenet de Pere Belmonte "Piti", un equip carregat de problemes econòmics i amb un futur realment incert, però que no va renunciar a res i fins i tot va avançar-se al marcador amb el gol d'un sabadellenc, l'atacant Eloy Gila. De fet, aquesta jugada seria l'única perillosa dels visitants en tot el primer temps i on els nostres jugadors van protestar per un possible fora de joc que no assenyalaria l'assistent i finalitzada a la perfecció per part del davanter colomenc sol davant David de Navas. Abans, al minut 16 hauríem pogut marcar però un cop de cap d'Agustín a la sortida d'una falta el va desviar a còrner el porter Ramos. No va ser un primer període de gran intensitat ni tampoc de gran qualitat però el nostre equip no mereixia arribar al descans en desavantatge fins que al límit del temps, un penal força discutit per la defensa blava, comès sobre Joel, va servir per a que Puigdollers fes l'empat. El segon temps no va ser massa millor però si que vam fer el segon força aviat cosa que gairebé faria abaixar els braços a l'equip de "Piti". Al minut 54 després d'un servei de cantonada botat per Eneko el remataria el central Agustín amb el cap per acabar introduint la pilota al fons de la xarxa dels de Can Peixauet i finiquitant el partit de manera definitiva tot i la curta renda. De fet els visitants només van rematar contra la porteria saballuda als minuts 65 i 82, primer en un cop de cap d'Eloy que De Navas molt atent va desviar a còrner i després en una jugada de Pedro que sol davant el porter madrileny xutaria molt alt per damunt del travesser. Van ser dues bones ocasions però molt aïllades dins un partit gris dels colomencs que no van merèixer treure res de positiu. El nostre Sabadell va dur el pes de l'encontre i fruit d'això ja en temps d'afegit i després d'una contra cauria el tercer de la tarda, altre cop obra de Puigdollers, després d'una gran centrada d'Axel des de la banda esquerra. Seria el final d'un partit que certificava una temporada més la permanència a la Segona Divisió B del Centre d'Esports Sabadell.
  Publicado por MUTIO en diumenge, d'abril 18, 2010 Cap comentari :
  Penúltim partit a la Nova Creu Alta. A quatre jornades pel final de Lliga, el Sabadell rep a l'estadi a l'U.D.A. Gramenet. Una Grama que ho està passant força malament extraesportivament: Cas Tony Thompson, cessament de Toni Rovira, problemes per cobrar les nòmines els jugadors, canvi de president la darrera setmana i resultats força dolents que els portarà a patir fins al darrer minut per salvar la categoria. El Sabadell arriba després de perdre el dimecres a Maó i gairebé sense opcions d'entrar a la Copa del Rei, amb el que els darrers partits es convertiran en pur tràmit. Per aquest encontre, David Pirri no podrà comptar amb Roberto Morales lesionat, i mantindrà els dubtes fins a última hora de David Bermudo i Blas Vílchez. Pel que fa a l'equip entrenat per l'ex arlequinat Piti Belmonte, es baixa l'argentí Rezzónico per l'expulsió que va patir dimecres contra el Sant Andreu. Partit que hauria de servir perquè els arlequinats converteixin la salvació virtual en matemàtica. Per aquestes dues últimes jornades a la Nova Creu Alta, els partits seran ja en horari estiuenc, és a dir, les 18h. i els preus de les entrades són els següents:
  Publicado por Miguel Angel "almunia" en dissabte, d'abril 17, 2010 Cap comentari :
  Millor jugador de la temporada 2009/10: Logroñés-Sabadell
  Les votacions dels socis i sòcies de la penya, han determinat que el millor jugador del partit a Las Gaunas ha estat:
  De Navas: 21 vots
  Eneko: 8 vots
  Blas: 7 vots
  Robles: 6 vots
  Tercera nominació consecutiva per el porter madrileny que fa distanciar-se del seu immediat perseguidor, Julián Robles. Ara mateix, De Navas amb vuit guardons aventatge en dos al mallorquí. Per darrera, més distanciat, Chapi Arnau amb tres.
  Publicado por Miguel Angel "almunia" en divendres, d'abril 16, 2010 Cap comentari :
  Sporting Mahonès 2-1 Sabadell
  Sporting Mahonès: Eloy, Iray, David Sánchez, Raúl Capó, Camacho (min. 56 Jeroni), Libo, Pedro Capó, Moyano, Guillem, Reynés (min. 68 Fullana) i Ismael (min. 71 Raúl Vates).
  Sabadell: De Navas, Chapi Arnau, Àlex Ruiz, Agustín, Pagès (min. 84 Fito), Robles, Jesús Milán, Castell (min. 71 Fran), Arnal, Juvenal i Axel (min. 76 Eneko).
  Gols: 1-0 Raúl Capó (min. 8), 1-1 Àlex Ruiz (min. 57), 2-1 Guillem (min. 66)
  Estadi: Municipal de Bintaufa (600 espectadors)
  Ja eren poques les aspiracions que tenia el nostre Sabadell per a les que lluitar en aquest tram final de campionat però amb la derrota a Menorca es posava punt i final també al fet d'optar a una de les places que donaran accés a jugar la copa del rei la propera temporada. Amb només quatre partits per jugar-se els de David Pirri ja tan sols podran lluitar per certificar de forma matemàtica la permanència definitiva a la categoria. Al Municipal de Bintaufa i entre setmana els nostres jugadors van viatjar el mateix dia en un horari molt matiner que potser els va fer sortir al camp una mica perduts i adormits cosa que van aprofitar els locals per afavorir-se d'aquesta apatia general, però que per sort només seria durant els primers minuts ja que posteriorment el domini seria nostre i amb opcions clares per almenys empatar l'encontre. Però la llosa inicial es faria pal·lesa des del servei de cantonada on ja ben aviat van avisar-nos els de Joan Esteva que també volien la victòria per certificar la seva estància una temporada més a la 2a. Divisió B. I així va ser com Raúl Capó va rematar un còrner al minut 7 per fer intervenir a la nostra defensa que novament enviaria l'esfèrica al punt fatídic, que aquest cop estaria situat a la cantonada. I a la segona va venir el primer gol illenc, obra del central Raúl Capó que es refeia del partit de la primera volta on també va marcar, però en pròpia porteria. Va engaltar un bon xut amb l'interior dret que acabaria entrant per l'escaire esquerra de la porteria saballuda. Semblava com si els nostres encara no haguessin saltat al camp però amb el pas dels minuts ens aniríem assentant. Fins i tot ens vam fer amb el domini del joc que malauradament no ens aportaria ocasions de gol. Només xuts llunyans de Castell i Juvenal que no van acabar significant un perill per la porteria d'Eloy. En canvi els balears i abans d'acabar el primer temps van gaudir d'una gran ocasió quan Guillem sol davant De Navas no el va saber superar i altre cop el madrileny seria providencial. La segona meitat va començar de manera prou convincent i ja ben aviat arribaria l'empat, obra d'Àlex Ruiz, que faria el seu primer gol amb la samarreta arlequinada tot fent inútil l'estirada del porter Eloy. Bonic gol del lateral esquerrà que difícilment oblidarà aquest viatge fins a Maó tot i la derrota. Però va durar poc l'alegria ja que Guillem va posar novament en avantatge els locals després d'aprofitar un refús de De Navas que no va poder blocar la pilota en un xut d'Ismael. Dos minuts després altre cop Àlex Ruiz hauria pogut fer l'empat amb el cap a la sortida d'un còrner però Eloy que s'acabaria convertint en l'heroi local va treure la pilota sobra la línia. A més els locals acabarien amb 9 per les expulsions de Fullana i Jeroni als minuts finals de partit que foren de clar atac sabadellenc. Chapi i Eneko haurien pogut posar altre cop l'empat al marcador però molt ben replegats els de Joan Esteva es van multiplicar per evitar el perill fins que ja en el descompte Fran sol davant Eloy va fer lluir novament al porter balear que va salvar el 2 a 1 per als seus i allargava fins a quatre les setmanes que encadena el nostre Sabadell sense conèixer la victòria.
  Publicado por MUTIO en dijous, d'abril 15, 2010 Cap comentari :
  Setmana intensa la que li espera al Centre d'Esports Sabadell. Només tres dies després de jugar i empatar contra l'Alcoyano, els arlequinats es desplacen a Menorca per jugar, en l'última jornada intersetmanal, contra l'Sporting Mahonés. Amb l'objectiu de la Copa per mig, els sabadellencs voldran sumar tres punts més fora de casa per seguir alimentant aquesta opció. David Pirri no podrà comptar amb Roberto Morales, lesionat el passat dissabte, ni amb Blas Vílchez que va haver de ser substituit diumenge per Àxel, ni tampoc amb David Bermudo, que se'l reservarà per el partit del diumenge contra el Gramenet. L'Sporting Mahonés ve d'empatar a un en la complicada visita al Narcís Sala contra el Sant Andreu. El partit donarà inici a les 20h. Tot seguit, quatre dades de l'estadi de l'Sporting Mahonés, Bintaufa.
  Estadi: Bintaufa
  Dimensions: 105 x 75m.
  Precedents: És el primer partit oficial del Sabadell contra l'Sporting Mahonés a Menorca. En el partit d'anada, victòria per 1-0.
  Foto: Sporting Mahonés
  Publicado por Miguel Angel "almunia" en dimarts, d'abril 13, 2010 Cap comentari :
  Joel va obtenir el premi a la constància amb el seu segon gol a la lliga.
  Sabadell 1-1 Alcoià
  Sabadell: De Navas, Chapi Arnau, Àlex Ruiz, Pelegrí, Agustín, Robles, Blas (min. 46 Àxel), Puigdollers (min. 83 Castell), Joel, Juvenal (min. 65 Arnal) i Eneko.
  Alcoià: Maestro, Barrena (min. 77 Sergio Alcolea), Carrión, Joan Castillo, Berna, Diego Jiménez, Adrià, Molina (min. 57 Javi Lara), Luis Gil (min. 64 Pallarès), Carpio i Víctor Curto.
  Gols: 1-0 Joel (min. 72), 1-1 Víctor Curto (p. min. 79)
  Tres punts dels últims nou possibles que tot i no perdre només servien per sumar tres empats que ens apropen gairebé de forma definitiva a la permanència. La imatge una setmana més ha estat bona i després d'un primer temps força espès, on cap dels dos equips va jugar bé, si es va poder presenciar una segona meitat amb ocasions i amb bon joc per part dels nostres, cosa que va agradar als aficionats saballuts que veient les poques aspiracions que deparen aquestes últimes jornades van poder veure un encontre més obert que de costum i buscant en molts minuts la porteria de Fernando Maestro que va salvar als alcoians en més d'una ocasió. El primer temps seria força avorrit i només un remat amb el cap de Luis Gil als 3 minuts va fer intervenir a De Navas que espectacularment va enviar la pilota a servei de cantonada. La resta de temps va ser força infructuós en matèria ofensiva. La segona part va començar amb un Sabadell llençat i buscant fer el primer gol de la tarda. Molt a prop va estar Juvenal d'anotar-lo quan un xut creuat als 46 minuts s'estavellaria contra el pal dret de la porteria visitant tot recollint el refús Àlex Ruiz que amb una centrada-xut va fer lluir a Maestro que enviava la pilota a còrner. Poc després ho tornaríem a intentar quan una centrada d'Eneko des de l'esquerra la rematava amb el cap Arnal que feia pocs instants que havia entrat al camp i de nou faria intervenir al porter alacantí. Es veia que el gol podia arribar en qualsevol moment i també molt posat dins el partit es mostrava un Sabadell ben plantat sobre el rectangle de joc i que a més duia en tot moment el pes del partit amb Julián Robles i Albert Puigdollers com a autèntics motors a la zona ample. A més, el de Granollers amb un xut de falta hauria pogut anotar ja que el seu tir enverinat el va desviar altre cop Maestro fent una estirada espectacular. Fins que en una jugada d'estratègia i després d'un llançament de falta va acabar marcant Joel en una rematada molt poc ortodoxa que amb empentes i rodolons acabaria al fons de la xarxa. Alegria a les grades que contrastava amb l'entrenador visitant Paco López que acte seguit feia entrar tota l'artilleria damunt la gespa creualtenca. D'aquesta manera l'Alcoià es va anar aproximat a la porteria de De Navas i va començar a existir en aquest segon temps. I tot just després d'un còrner, Diego Jiménez des de la frontal xutaria molt fort en un tir que entre De Navas i el pal van acabar desviant novament a còrner. Seria en aquest servei de cantonada que un xut dels visitants s'estavellaria a les mans d'Eneko i l'àrbitre no va dubtar en assenyalar els onze metres. El màxim golejador dels alcoians, Víctor Curto, no va perdonar i dibuixava al marcador el que seria l'empat final. Poc més es poder presenciar en aquest partit i només un xut llunyà de Castell que sortia ben a prop de la creueta de la porteria de Maestro acabaria significant la tercera jornada consecutiva on el nostre Sabadell no va guanyar però tampoc perdia tot deixant una bona imatge.
  Publicado por MUTIO en diumenge, d'abril 11, 2010 Cap comentari :
  Des de la temporada passada, els Sabadell-Alcoià a la Nova Creu Alta ja no seran el mateix. Els dies previs a qualsevol enfrontament entre arlequinats i alacantins sempre sortirà en qualsevol conversa entre aficionats, l'episodi que es va viure l'any passat amb motiu de l'última jornada del campionat de Lliga. Us posem en situació.
  Les últimes jornades de campionat sempre solen ser molt mogudes en quant a possibles 'trampes' que es poden fer, primes a tercers...mil i una històries que passa en qualsevol competició quant arriben els moments decisius. Aquell partit no va ser una excepció. El Sabadell arribava a l'última jornada depenent d'ell mateix per disputar les eliminatòries d'ascens a Segona A després d'una ratxa increible. L'Alcoyano ja tenia garantit el play off, però es volia assegurar la primera posició per tal de disposar una eliminatòria decisiva i pujar directament. Un avantatge que després no va saber aprofitar i finalment es va quedar a Segona B. Per un altre cantó, els partits Sant Andreu-Villareal B i Benidorm-Barcelona Atlètic.
  El Sabadell començava la jornada en tercera posició i aventatjava en tres punts al cinquè, el filial blaugrana. Un empat a casa ens assegurava el play off. Un play off que no vam saber assegurar en les dues darreres jornades quant vam empatar a casa amb l'Osasuna i vam perdre al Mini Estadi. Els sabadellencs van estar durant els noranta minuts classificats per disputar l'ascens, però sempre hi havia aquella por de que qualsevol gol et deixava fora. La sort es que el Villareal B no va saber guanyar al Narcís Sala i l'empat entre Sabadell i Alcoià beneficiava ambdós equips.
  Una segona part diferent
  Més pendents de la ràdio s'anava jugant el partit i sovint es celebrava més els gols en d'altres camps que el que passava a la Nova Creu Alta. A tot això van aparèixer aquestes petites 'trampes' que parlava abans. Aspersors que es disparaven en mig del partit, rampes de jugadors...en definitiva, tot el que fos per allargar el partit i saber els resultats i perquè la segona partit tingués de tot menys futbol. La nota curiosa va ser la va posar l'àrbitre, que es va veure obligat a afegir 12 minuts!!!. Tot un rècord que dubto que tornem a viure a l'estadi. Finalment, tant Sabadell i Alcoià van celebrar l'empat a zero sobra la gespa ja que els alacantins havien aconseguit el títol de campions i el Sabadell tornava a jugar el play off vuit anys després.
  Crònica Sabadell-Alcoià, jornada 38 -10/05/09-
  Publicado por Miguel Angel "almunia" en dissabte, d'abril 10, 2010 Cap comentari :
  La Lliga s'acaba. Amb sis jornades per acabar el campionat, el Sabadell afronta un dels últims partits que li queda a la Nova Creu Alta. Amb l'únic objectiu de lluitar per la Copa del Rei, els sabadellencs intentaran sumar tres punts més a l'estadi creualtenc. David Pirri disposarà de gairebé la totalitat de la plantilla, a excepció del sancionat Roberto Morales, ja que el tècnic de Badia recupera a Chapi Arnau i David Bermudo, tot i que possiblement Àlex Ruiz continui al lateral esquerre. L'Alcoià intentarà no sortit derrota de Sabadell i confirmar la quarta posició i a l'espera d'una possible punxada de Barcelona Atlètic i Ontinyent. Com és habitual el partit donarà inici a les 17h. i els preus de les entrades són els següents:
  Publicado por Miguel Angel "almunia" en divendres, d'abril 09, 2010 Cap comentari :
  Millor Jugador de la temporada 2009/10: Mallorca B-C.E. Sabadell
  De Navas està en un gran moment de forma
  Els nostres socis i sòcies han decidit que el millor jugador del partit a la Ciutat Esportiva Antonio Asensio contra el filial del Mallorca hagi estat David De Navas:
  Segona nominació consecutiva per David De Navas, que a més va complir el seu 75è partit consecutiu defensant la porteria arlequinada. D'aquesta manera, el madrileny es coloca en primera posició amb set guardons, per davant de Julián Robles amb sis i Chapi Arnau amb tres.
  Publicado por Miguel Angel "almunia" en dijous, d'abril 08, 2010 Cap comentari :
  Robles va estar a punt de marcar en aquest xut llunyà
  Logronyès 0-0 Sabadell
  Logronyès: Rubio, Iñaki, Raúl Torres (min. 81 Alex), Molina, Ariño, Arpón, Monroy, Osado (min. 77 Ramón Borrell), Cerveró, Olavarrieta (min. 69 Popo) i Gaspar.
  Sabadell: De Navas, Jaume, Àlex Ruiz, Agustín, Pagès, Robles, Blas, Juvenal (min. 58 Morales), Arnal (min. 64 Joel), Puigdollers i Eneko (min. 85 Àxel).
  Estadi: Nuevo Las Gaunas (2.000 espectadors)
  Bon partit el que van oferir-nos el renovat nouvingut Logronyès i el nostre Sabadell en un duel que va tenir alternances, bon joc, ocasions, però que va acabar dibuixant un pírric empat sense gols al marcador després de 90 intensos minuts. I és que les bones intervencions dels porters, sobretot la d'un immens David de Navas i els pals van jugar una mala passada a l'autèntica salsa del futbol i als ulls dels espectadors que van acostar-se fins al majestuós Nuevo Las Gaunas i que no van poder veure cap gol. Alguns d'ells, desplaçats des de Sabadell aprofitant els dies festius de setmana santa. La primera meitat no va tenir un clar dominador i les ocasions van sovintejar les dues porteries tot oferint un molt bon espectacle futbolístic i amb una primera aproximació perillosa dels locals que Osado no va saber superar davant el porter saballut. Acte seguit seria Blas qui va gaudir d'una gran oportunitat quan al minut 14 i després de recuperar una pilota va xutar contra el travesser de la porteria defensada per Rubio. Molt a prop vam tenir el gol, però sense temps per a respirar els de Josip Visnijc tornarien a provar fortuna i altre cop seria Osado qui remataria fora per molt poc. Els papers van canviar altre cop i també Eneko que un cop més va aportar molta profunditat per banda esquerra xutaria a la dreta de Rubio. Fins que pocs minuts abans del descans seria Diego Cerveró qui faria lluir a un David de Navas que va poder desfer el perill a pocs centímetres de la línia de gol. La segona meitat seria menys intensa però altre cop els locals van començar forts i Olavarrieta a centrada de Gaspar va enviar el seu remat massa alt quan ho tenia tot a favor. La resposta va arribar en forma de xut llunyà de Robles, però la defensa blanc-i-vermella acabaria desfent el perill. A partir de llavors van ser els de La Rioja qui van dur el pes del partit tot i que les oportunitats van decaure en ambdues porteries i fins al final de l'encontre només un cop de cap de Blas hauria pogut fer decantar la balança per la nostra part. Però novament els locals haurien pogut marcar en una jugada de Borrell que Cerveró va veure com altre cop De Navas desfeia miraculosament i salvava un punt important per als de David Pirri. Abans d'acabar, l'àrbitre expulsaria amb dues grogues al local Iñaki i també a Roberto Morales per simular un penal.
  Publicado por MUTIO en dilluns, d'abril 05, 2010 Cap comentari :
  Desplaçament llarg el que té el Centre d'Esports Sabadell aquest diumenge. L'únic fora del Mediterrani, a La Rioja, per enfrontar-se al Logroñés. Amb la bona dinàmica que porta l'equip arlequinat després de guanyar al líder i treure un punt del complicat partit a Mallorca, els de David Pirri volen sumar una nova victòria fora de casa per lluitar fins a final de temporada per una plaça en la pròxima Copa del Rei. No serà fàcil, ja que el Logroñés és només un punt per sota dels sabadellenc, amb el que es preveu un partit força igualat. Per part arlequinada, el tècnic de Badia del Vallès té les baixes de Chapi Arnau, per acumulació de targetes, i del lesionat David Bermudo. Per part local, l'entrenador Visjnic no pot comptar amb Milla ni amb l'ex egarenc Mario Gibanel per targetes. El partit donarà inici a les 17h. i serà xiulat per Istúriz Latorres del col·legi basc. Tot seguit quatre dades del magnífic estadi de Les Gaunes.
  Estadi: Nuevo Las Gaunas
  Inauguració: 28 de febrer de 2002 (Logroñés 2-1 Deportivo Alavés)
  Dimensions: 105 x 66 m.
  Aforament: 16.000 espectadors
  05-06: 0-2
  01-02: 3-1
  87-88: 1-1 (1a Divisió)
  85-86: 1-0 (2a Divisió)
  84-85: 3-2 (2a Divisió)
  * Els precedents són d'antics clubs amb el nom de Logronyés
  Publicado por Miguel Angel "almunia" en dissabte, d'abril 03, 2010 Cap comentari :
  Quant un es para a mirar la taula dels jugadors de la lliga amb més minuts jugats, normalment es troba amb que la llista l'encapçalen els porters. És molt extrany que algun jugador de camp porti, a aquestes alçades de campionat, tots els minuts possibles a les seves cames, de fet l'únic cas que hi havia era el de Toni Lao, jugador de la Gramenet, que fa poques setmanes va haver de descansar per primera vegada en el que portem de temporada. El que tampoc és habitual es que un jugador, sigui de camp o no, agafi una ratxa de 75 partits disputats consecutivament sense descans. Aquest és el cas de David De Navas.
  El porter madrileny, el jugador més estimat per l'afició, destaca per la seva regularitat. Per sort, encara no ha patit cap lesió des de que juga al Centre d'Esports i només ha estat expulsat en un partit, tres anys enrere. Des de que va arribar a Sabadell procedent del Melilla, es va guanyar ràpidament la confiança de Ramon Moya. L'any següent, la del retorn a Segona B, va jugar tots els partits a excepció de l'últim al Camp d'Esports de Lleida, en el que Moya va fer jugar Miguel Ángel. La temporada passada ho va jugar tot, play off inclós, i aquesta porta el mateix camí. És a dir, des d'aquella última jornada a Lleida de fa dues temporades, 'Sant' De Navas no es perd cap partit, ni cap minut, en el campionat de Lliga ni a la Copa del Rei. El partit de dissabte a Mallorca va ser el 75è de forma consecutiva defensant la porteria arlequinada. Tota una fita. Veurem fins on arriba.
  Publicado por Miguel Angel "almunia" en divendres, d'abril 02, 2010 Cap comentari :
  Arriba la Setmana Santa i amb ella, com és habitual, cada equip avança els seus partits o fins i tot l'endarrereix a dilluns de Pasqua. En aquest article us informem de tots els horaris dels deu enfrontaments que hi hauran en aquesta 32a jornada. Com és norma en aquesta web, trobareu els horaris a la part dreta del portal web.
  La jornada començarà avui dijous sant amb l'Ontinyent-Oriola, un enfrontament podriem dir directe per les opcions del Sabadell d'entrar, o almenys, tenir opcions de lluitar per una plaça a la pròxima Copa del Rei. La jornada finalitzarà el proper dilluns de Pasqua amb un interessant Alcoyano-Sant Andreu. Un dels partits que no ha sofert cap modificació horària ha estat el del Centre d'Esports que jugarà, com és habitual a Logronyo, el diumenge a les 17h. Tot seguit us passem la relació de partits i horaris de la 32a jornada del campionat de Lliga de Segona Divisió B.